CELEX: 62011CN0475
Language: fi
Date: 2011-09-19 00:00:00
Title: Asia C-475/11: Ennakkoratkaisupyyntö, jonka Berufsgericht für Heilberufe bei dem Verwaltungsgericht Giessen (Saksa) on esittänyt 19.9.2011 — Kurinpitomenettely Kostas Konstantinidesia vastaan

3.12.2011   
            
            
               FI
            
            
               Euroopan unionin virallinen lehti
            
            
               C 355/9
            
         Ennakkoratkaisupyyntö, jonka Berufsgericht für Heilberufe bei dem Verwaltungsgericht Giessen (Saksa) on esittänyt 19.9.2011 — Kurinpitomenettely Kostas Konstantinidesia vastaan
   (Asia C-475/11)
   2011/C 355/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Berufsgericht für Heilberufe bei dem Verwaltungsgericht Giessen
   
      Pääasian asianosaiset
   
   
      Vastaaja: Kostas Konstantinides
   
      Muu osapuoli: Landesärztekammer Hessen
   
      Ennakkoratkaisukysymykset
   
   
               A.
            
            
               Ammattipätevyyden tunnustamisesta 7.9.2005 annetun Euroopan parlamentin ja neuvoston direktiivin 2005/36/EY (1) (jäljempänä direktiivi 2005/36/EY) 5 artiklan 3 kohtaa koskevat kysymykset:
               
                           1)
                        
                        
                           Kuuluuko 2.9.1998 annettujen, Hessenin osavaltion lääkäreiden ammattieettisten sääntöjen (Berufsordnung für die Ärztinnen und Ärzte in Hessen, HÄBI.1998, s. I–VIII), sellaisina kuin ne ovat viimeksi muutettuina 1.12.2008 (HÄBI. 2009, s. 749; BO), 12 §:n 1 momentti niihin ammatillisiin käytännesääntöihin, joiden laiminlyönnin perusteella palvelujen tarjoajaan voidaan vastaanottavassa valtiossa kohdistaa kurinpitomenettely tuomioistuimessa sellaisen vakavan ammattivirheen perusteella, joka liittyy välittömästi ja nimenomaisesti kuluttajansuojaan ja turvallisuuteen?
                        
                     
                           2)
                        
                        
                           Mikäli vastaus on myönteinen, päteekö tämä myös siinä tapauksessa, että palvelun tarjoajan (tässä: lääkärin) suorittamalle leikkaukselle ei ole vahvistettu asiaan kuuluvaa maksukoodia vastaanottavassa jäsenvaltiossa voimassa olevissa lääkäreiden palkkiotaksoja koskevissa säännöissä (Gebührenordnung für Ärzte, jäljempänä GOÄ)?
                        
                     
                           3)
                        
                        
                           Kuuluvatko ammattietiikan vastaista mainontaa koskevat säännökset (BO:n 27 §:n 1–3 momentti luettuna yhdessä D luvun 13 kohdan kanssa) niihin ammatillisiin käytännesääntöihin, joiden laiminlyönnin perusteella palvelujen tarjoajaan voidaan vastaanottavassa valtiossa kohdistaa kurinpitomenettely tuomioistuimessa sellaisen vakavan ammattivirheen perusteella, joka liittyy välittömästi ja nimenomaisesti kuluttajansuojaan ja turvallisuuteen?
                        
                     
         
               B.
            
            
               Direktiivin 2005/36/EY 6 artiklan ensimmäisen kohdan a alakohtaa koskevat kysymykset:
               Onko direktiivin 2005/36/EY edellä mainitut säännökset pantu asianmukaisesti täytäntöön Hessenin osavaltion lääkärien, hammaslääkärien, eläinlääkärien, apteekkarien, psykoterapeutteina toimivien psykologien ja lapsi- ja nuorisopsykoterapeuttien ammatillisesta edustamisesta, ammatinharjoittamisesta, jatkokoulutuksesta ja heihin tuomioistuinasiana kohdistettavasta kurinpitomenettelystä annetun lain (Hessisches Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Tierärzte, Apotheker, Psychologischen Psychotherapeuten und Kinder- und Jugendlichenpsychotherapeuten, Heilberufsgesetz, jäljempänä terveydenhuollon ammattihenkilöistä annettu laki), sellaisena kun se on julkaistuna 7.2.2003 [(GVBl. I s. 66, 242)] — viimeksi muutettu 24.3.2010 voimaan tulleella lailla (GVBl I s. 123) —, sellaisena kuin se muutettuna direktiivin täytäntöönpanemiseksi 16.10.2006 annetulla kolmannella lailla terveydenhuollon ammattihenkilöistä annetun lain muuttamisesta (Drittes Gesetz zur Änderung des Heilberufsgesetzes, GVBl. I s. 519), 3 §:n 1 ja 3 momentilla, kun sekä asiaan liittyviä ammattieettisiä sääntöjä että terveydenhuollon ammattihenkilöistä annetun lain kuudennen luvun säännöksiä kurinpitomenettelystä tuomioistuimessa sovelletaan täysimääräisesti palvelun tarjoajiin, jotka SEUT 57 artiklan (entinen EY 50 artikla) palvelujen tarjoamisen vapauden nojalla harjoittavat ammattiaan (tässä: lääkärintointa) vastaanottavassa jäsenvaltiossa väliaikaisesti ja tilapäisesti?
            
         
      (1)  EUVL L 255, s. 22.